ПЕНТАГОН: АҚШ ШЫҒЫС ЕУРОПАҒА ӘСКЕРИ ҚОЛДАУ КӨРСЕТУІ КЕРЕК
"ПЕНТАГОН: АҚШ ШЫҒЫС ЕУРОПАҒА ӘСКЕРИ ҚОЛДАУ КӨРСЕТУІ КЕРЕК" | "https://abai.kz/post/43660"
TITLE: ПЕНТАГОН: АҚШ ШЫҒЫС ЕУРОПАҒА ӘСКЕРИ ҚОЛДАУ КӨРСЕТУІ КЕРЕК
URL: https://abai.kz/post/43660
META: "ПЕНТАГОН: АҚШ ШЫҒЫС ЕУРОПАҒА ӘСКЕРИ ҚОЛДАУ КӨРСЕТУІ КЕРЕК" | "https://abai.kz/post/43660"
DATE: 31.03.2016
AUTHOR(s): Абай-Ақпарат
TOTAL WORDS: 162
TEXT: А Қ Ш қ ор ғ аныс министрлігі Шы ғ ыс Еуропаны ң Литва , Латвия , Эстония , Польша , Румыния ж ә не Болгария секілді елдерінде т ө рт мы ң ды қ сарбазын орналастыруды к ө здейді . Бұл елдерге сонымен бірге танктер, жаяу әскердің "Брэдли" саутты көлігі, "Паладин" өздігінен жүретін гаубицалар - ұзын саны 250 дана бронды техника жеткізіледі. Америкалық Wall Street Journal басылымына берген сұхбатында АҚШ қорғаныс министрінің орынбасары Роберт Уорк АҚШ-тың бұл өңірдегі әскери күштерін көбейтуге ең алдымен, Ресейдің басқыншылық саясатының асқынғанына алаңдаған Шығыс Еуропа елдері Вашингтонның өздерін қорғауға дайын екеніне сенімсіздік білдіре бастағаны себеп болғанын мәлімдеді. Еуропаның шығысындағы америкалық әскери күшті ұлғайту жоспары 2017 жылдың ақпанында жүзеге асуы тиіс. Оған дейін жоспар АҚШ Конгрессінің мақұлдауын күтеді. Пентагон Еуропаға беретін әскери көмекке кететін шығынды ұлғайту жоспарын биыл ақпанда ұсынған. Солтүстікатлантикалық одақ Ресей Қырымды басып алғаннан кейін, Шығыс Еуропадағы қару-жарақ көлемін өсіре бастады және осы өңірдегі альянсқа мүше қуатты Батыс елдерінің әскерін алмастырып тұру тәртібін енгізді. Abai.kz
